हंसमुख भाई के मेडिकल स्टोर्स पर काम करने वाला धीरू (जिमित त्रिवेदी) इन दोनों की सेवा करते हुए इसका साक्षी बनता है. एक दिन दत्तात्रय अपने बेटे बाबूलाल को वृद्धाश्रम मे भरती कराने की घोषणा करता है. आम तौर पर बेवफा और मतलबी संताने बुढापे में अशक्त माँ बाप को उनके हाल पर बेसहारा छोड़ जाती हैं. लेकिन एक शतायु बाप अमृत महोत्सव मना चुके अपने बुजुर्ग बेटे को अवसाद से बाहर निकालने के लिए क्या क्या जतन नही करता. आगे की कहानी हल्के फुल्के अंदाज में पिता पुत्र के आपसी संबंधों के निर्वाह से ऊपजी गहरी मानवीय संवेदनाओं से दर्शकों का ऐसा साक्षात्कार कराती है जो हंसाता भी है और रूलाता भी है.